เล็งชงตั้งทีมเฉพาะกิจ สอบหมอสูติฉาว
ทนายนิด้ายังรุกต่อ จับมือ บุ๋ม-ปนัดดา พาเหยื่อร้อง ผบ.ตร.,โฆษกแพทยสภายันไม่นำหญิงสาวและหมอสูติฯคู่กรณีมานั่งเผชิญหน้ากันแน่นอน แต่จะเชิญทั้ง 2 ฝ่ายมาสอบถามคนละเวลา ย้ำระหว่างตรวจภายใน ถ้าไม่มีบุคคลที่ 3 อยู่ด้วยถือว่าผิดหลักเกณฑ์และผิดจริยธรรม คาดในการประชุมบอร์ดแพทยสภาอีก 2 สัปดาห์ข้างหน้า อาจเสนอตั้งชุดเฉพาะกิจขึ้นมาดูแลเพื่อความรวดเร็ว ด้าน ทนายนิด้า อ้างมีเหยื่อส่งเรื่องร้องเรียนแล้ว 40-50 ราย แต่ส่วนใหญ่คดีหมดอายุความ เตรียมจับมือ บุ๋ม-ปนัดดา รวบรวมผู้เสียหายเข้าพบ ผบ.ตร.เพื่อเร่งรัดคดี,สังคมยังกังขากับเรื่องราวฉาวโฉ่ที่เกิดขึ้นว่าข้อเท็จจริงเป็นอย่างไร กรณีเพจเฟซบุ๊ก ทนายนิด้า โพสต์ข้อความระบุว่า มี,แพทย์ใหญ่ข่มขืน, น.ส.ทราย (นามสมมติ) อายุ 29 ปี คนไข้สาวระหว่างไปตรวจ ภายใน และเจรจาจ่ายเงิน 3 แสนบาท เพื่อให้เรื่องเงียบ แต่ผู้เสียหายไม่ยินยอมได้เข้าแจ้งความกับตำรวจ ต่อมา นพ.จักรพงษ์ ลีลาพร เจ้าของคลินิกหมอจักรพงษ์ และแพทย์สูตินรีเวช รพ.นครสวรรค์–ประชารักษ์ อ.เมืองนครสวรรค์ เข้าพบพนักงานสอบสวน สภ.เมืองนครสวรรค์ ตามหมายเรียกเพื่อรับทราบข้อกล่าวหา อนาจารและกระทำชำเรา เบื้องต้นให้การปฏิเสธในชั้นสอบสวนและขอไปให้การในชั้นศาล ด้านแพทยสภา เตรียมตั้งกรรมการสอบสวนข้อเท็จจริง ขณะที่นายแพทย์สาธารณสุขจังหวัดนครสวรรค์ นำเจ้าหน้าที่เข้าตรวจสอบคลินิกหมอจักรพงษ์ แต่ไม่พบความผิดปกติ,ความคืบหน้าเกี่ยวกับเรื่องนี้ เมื่อวันที่ 17 พ.ย. พญ.ชัญวลี ศรีสุโข โฆษกแพทยสภา กล่าวถึงกรณีหญิงสาวรายหนึ่งอ้างว่าถูกสูตินรีแพทย์ในคลินิกเอกชนแห่งหนึ่งใน จ.นครสวรรค์ ข่มขืนขณะตรวจภายในว่า เรื่องนี้ยังไม่ได้มีการร้องเรียนเข้ามาที่แพทยสภา ถึงแม้จะไม่มีการร้องเรียนเข้ามา แต่เป็นเหตุที่เกิดขึ้น เลขาธิการแพทยสภาสามารถนำเข้าที่ประชุมคณะกรรมการ เพื่อตั้งกรรมการสอบข้อเท็จจริงโดยไม่ต้องมีผู้ร้องเรียนได้เลย คณะกรรมการแพทยสภาจะประชุมกันในอีก 2 สัปดาห์ข้างหน้า ทั้งนี้ ในกระบวนการสอบข้อเท็จจริงนั้นจะต้องมีการรับฟังข้อมูลทั้ง 2 ฝ่ายอย่างรอบด้าน บางครั้งต้องเชิญทั้งคู่มาให้ข้อมูล แต่เป็นการเชิญมาให้ข้อมูลกันคนละรอบ คนละเวลา ไม่ได้เอาทั้งคู่มานั่งเผชิญหน้ากันแต่อย่างใด ที่ผ่านมาในกระบวนการสอบข้อเท็จจริงเรื่องร้องเรียนต่างๆ ที่เข้ามายังแพทยสภาก็ทำเช่นนี้ ยืนยันว่าไม่เคยให้มาคู่กรณีมาเผชิญหน้ากัน,เมื่อถามถึงกรณีมีผู้เสียหายหลายคน ให้ข้อมูลว่า ระหว่างตรวจภายในกับนายแพทย์คนดังกล่าวไม่มีบุคคลที่ 3 อยู่ด้วยถือว่าผิดหลักปฏิบัติหรือไม่ พญ.ชัญวลีกล่าวว่า กรณีที่บอกว่ามีผู้เสียหายหลายคนนั้น เลขาธิการแพทยสภาสามารถหยิบยกมาพิจารณาได้ แต่ถ้าผู้เสียหายร้องเข้ามาเองจะถือว่าเป็นอีก 1 คดีที่สามารถเอามาพิจารณาประกอบกัน ส่วนที่ระบุว่าระหว่างการตรวจภายในไม่มีบุคคลที่ 3 อยู่ด้วยก็ถือว่าผิดหลักเกณฑ์และผิดจริยธรรม อีกอันหนึ่งคือไม่เป็นไปตามมาตรฐานการรักษาพยาบาล ส่วนเรื่องฐานความผิดนั้นยังไม่สามารถระบุได้ เพราะตอนนี้ยังอยู่ในชั้นของการกล่าวหากล่าวโทษ ต้องสอบข้อเท็จจริง ข้อมูลประจักษ์พยานต่างๆ ดังนั้นต้องรอการพิสูจน์ ปัจจุบันแพทยสภาพยายามที่จะสอบข้อเท็จจริง และตัดสินให้เร็วภายใน 1 ปี แต่อย่างกรณีนี้ แพทยสภาอาจจะเสนอตั้งคณะกรรมการชุดเฉพาะกิจ ประกอบไปด้วยผู้ที่มีความรู้ ความเชี่ยวชาญทางด้านนี้มาพิจารณาก็จะรวดเร็วขึ้น,จะมีการประชุมกรรมการบริหารแพทยสภาในวันที่ 6 ธ.ค.นี้ โดยจะเสนอให้ตั้งคณะกรรมการชุดเฉพาะกิจขึ้น มีผู้มีความรู้ความเชี่ยวชาญกับคดีลักษณะนี้มาประชุมกัน และประชุมได้ทันที จะรวดเร็วขึ้น อยากฝากเรื่องที่กำลังเกิดความเข้าใจผิด กรณีแพทยสภาจะต้องเรียกทั้ง 2 ฝ่าย คือคู่กรณีกับแพทย์ที่ถูกร้องมาเผชิญหน้านั้น ไม่ใช่ข้อเท็จจริง แต่มีการเผยแพร่ออกไปทำให้เกิดความเสียหาย ทั้งที่การแสวงหาข้อเท็จจริงทั้ง 2 ฝ่าย จะไม่มีการให้มานั่งเผชิญหน้าอย่างเด็ดขาด แต่จะเรียกมาเพื่อให้ข้อมูลแยกกัน อยากให้สังคมเข้าใจข้อเท็จจริงจุดนี้ด้วย พญ.ชัญวลีกล่าว,วันเดียวกัน น.ส.ศรันยา หวังสุขเจริญ หรือทนายนิด้า ผู้นำเรื่องฉาวเขย่าวงการเสื้อกาวน์ มาแฉผ่านเฟซบุ๊ก ทนายนิด้า ให้สัมภาษณ์สื่อมวลชนและเผยแพร่ในสื่อโซเชียลอ้างว่า ขณะนี้มีผู้เสียหายมาร้องเรียนกับตนแล้ว 40-50 ราย มีตั้งแต่ปี 2545 จนถึงปี 2561 รายล่าสุดที่โพสต์ในเพจจะเป็น 1 ในพยานด้วย แต่คดีลักษณะนี้มีอายุความแค่ 3 เดือน ตอนนี้หมดอายุความไปแล้วเลยเป็นได้เพียงพยาน อีกรายหนึ่งที่คุยอยู่ ตอนนี้แต่งงานย้ายไปอยู่กับสามีที่ต่างประเทศ และจะเดินทางกลับมาเมืองไทยในเร็วๆนี้ ได้ส่งข้อมูลเข้ามาว่าถูกกระทำในลักษณะอนาจารเช่นเดียวกันเมื่อ 7-8 ปีก่อน ผู้เสียหายรายนี้ยินดีจะเป็นพยานให้ เท่าที่ดูเบื้องต้นน่าจะมีอยู่ 2 ราย ที่ยังไม่หมดอายุความ คือรายที่เป็นข่าวอยู่ในตอนนี้ กับอีกรายที่เพิ่งได้คุยเป็นรายที่ 3 อย่างไรก็ตาม ในวันที่ 20 พ.ย. ตนกับบุ๋ม-ปนัดดา วงศ์ผู้ดี ประธาน องค์กรทำดี จะรวบรวมผู้เสียหายให้มากที่สุดและพาเข้าไปพบ ผบ.ตร. เพื่อร้องเรียนพร้อมกัน
โฆษกแพทยสภายันไม่นำหญิงสาวและหมอสูติฯคู่กรณีมานั่งเผชิญหน้ากันแน่นอน แต่จะเชิญทั้ง 2 ฝ่ายมาสอบถามคนละเวลา ย้ำระหว่างตรวจภายใน  
หมอข่มขืนคนไข้,นครสวรรค์,หมอสูติ,บุ๋ม ปนัดดา,ข่าวหน้า1,ข่าวทั่วไป